รัฐบาลไทย-ข่าวทำเนียบรัฐบาล-พม. มอบหนังสือกรรมสิทธิ์ห้องชุด (อ.ช.2) โครงการบ้านเอื้ออาทรบางขุนเทียน กทม. เป็นของขวัญปีใหม่ 2563
วันพุธที่ 18 ธันวาคม 2562
พม. มอบหนังสือกรรมสิทธิ์ห้องชุด (อ.ช.2) โครงการบ้านเอื้ออาทรบางขุนเทียน กทม. เป็นของขวัญปีใหม่ 2563
พม. มอบหนังสือกรรมสิทธิ์ห้องชุด (อ.ช.2) โครงการบ้านเอื้ออาทรบางขุนเทียน กทม. เป็นของขวัญปีใหม่ 2563
วันนี้ (18 ธ.ค. 62) เวลา 11.00 น. นายสากล ม่วงศิริ ผู้ช่วยรัฐมนตรีประจํากระทรวงการพัฒนาสังคมและความมั่นคงของมนุษย์ เป็นประธานในพิธีส่งมอบหนังสือกรรมสิทธิ์ห้องชุด (อ.ช.2) ให้แก่ผู้อยู่อาศัยภายในชุมชนบ้านเอื้ออาทรบางขุนเทียน กรุงเทพมหานคร เพื่อมอบความสุขเป็นของขวัญปีใหม่ 2563 โดยความร่วมมือระหว่างกระทรวงการพัฒนาสังคมและความมั่นคงของมนุษย์ (พม.) โดยการเคหะแห่งชาติ (กคช.) กระทรวงมหาดไทย โดยสํานักงานที่ดินกรุงเทพมหานคร สาขาบางขุนเทียน และหน่วยงานที่เกี่ยวข้อง ณ สํานักงานที่ดินกรุงเทพมหานคร สาขาบางขุนเทียน
นายสากล กล่าวว่า รัฐบาลได้ตระหนักถึงความสําคัญด้านที่อยู่อาศัย ซึ่งเป็นปัจจัยสําคัญในการดํารงชีวิตและความมั่นคงของมนุษย์ จึงได้มอบหมายให้กระทรวงการพัฒนาสังคมและความมั่นคงของมนุษย์ (พม.) กําหนดกรอบการพัฒนาที่อยู่อาศัยระยะยาวของประเทศ เพื่อให้เป็นแนวทางการพัฒนาคุณภาพชีวิตด้านการอยู่อาศัยของประชาชนให้สอดคล้องกับยุทธศาสตร์ชาติ 20 ปี โดยมีเป้าหมายให้คนไทยทุกคนมีที่อยู่อาศัยถ้วนทั่วภายในปี 2579 โดยการเคหะแห่งชาติ (กคช.) ดําเนินการด้านที่อยู่อาศัยสําหรับผู้มีรายได้น้อยถึงปานกลาง ปัจจุบัน มีโครงการบ้านเอื้ออาทรที่ กคช. ต้องให้การค้ําประกันกับสถาบันการเงินครบ 5 ปี จึงจะสามารถโอนกรรมสิทธิ์ให้กับลูกค้า รวมทั้งสิ้น 330 โครงการ จํานวน 73,177 หน่วย โดยมีลูกค้าที่ได้โอนกรรมสิทธิ์เรียบร้อยแล้ว ณ วันที่ 11 ธันวาคม 2562 จํานวน 19,172 หน่วย
นายสากล กล่าวต่อไปว่า สําหรับโครงการบ้านเอื้ออาทรในพื้นที่เขตบางขุนเทียน จํานวน 4 โครงการ ประกอบด้วย 1) โครงการบ้านเอื้ออาทรบางขุนเทียน 1 2) โครงการบ้านเอื้ออาทรบางขุนเทียน 2 3) โครงการบ้านเอื้ออาทรบางขุนเทียน 3 และ 4) โครงการบ้านเอื้ออาทรบางขุนเทียน (แสมดํา) พบว่า มีหน่วยที่ครบค้ําประกัน 5 ปี และพร้อมโอนกรรมสิทธิ์ห้องชุด ทั้งสิ้น 5,988 หน่วย ซึ่งปัจจุบันได้มีการโอนกรรมสิทธิ์ห้องชุดไปแล้ว รวมทั้งสิ้น 778 หน่วย ทั้งนี้ กคช. ได้นัดโอนกรรมสิทธิ์ห้องชุดโครงการบ้านเอื้ออาทรบางขุนเทียนให้กับลูกค้าเพิ่มเติมอีกจํานวน 100 หน่วย ซึ่งกระทรวง พม. โดย กคช. ร่วมกับกระทรวงมหาดไทย โดยสํานักงานที่ดินกรุงเทพมหานคร สาขาบางขุนเทียน ได้กําหนดจัดพิธีส่งมอบ - รับมอบหนังสือกรรมสิทธิ์ห้องชุด (อ.ช.2) อย่างเป็นทางการในวันนี้ (18 ธ.ค. 62) เป็นการมอบความสุข ด้วยของขวัญปีใหม่ 2563 เพื่อความมั่นคงด้านที่อยู่อาศัย ให้กับผู้อยู่อาศัยในโครงการบ้านเอื้ออาทรพื้นที่เขตบางขุนเทียน
นายสากล กล่าวเพิ่มเติมว่า สําหรับลูกค้าโครงการบ้านเอื้ออาทรในพื้นที่เขตบางขุนเทียนที่ยังอยู่ระหว่างการรอหนังสือกรรมสิทธิ์ห้องชุด (อ.ช.2) รวมถึงรอนัดโอนกรรมสิทธิ์ห้องชุดเพิ่มเติม ทาง กคช. ได้เร่งบูรณาการความร่วมมือกับสํานักงานที่ดินกรุงเทพมหานคร สาขาบางขุนเทียน ธนาคารอาคารสงเคราะห์ และธนาคารออมสิน เพื่อเตรียมอํานวยความสะดวกให้กับลูกค้าโดยเร็วที่สุด ทั้งนี้ กคช. ขอเชิญชวนให้ลูกค้าที่ซื้อโครงการของการเคหะแห่งชาติ เร่งดําเนินการโอนกรรมสิทธิ์ เพื่อให้ทันกับมาตรการกระตุ้นอสังหาริมทรัพย์ที่เป็นมาตรการพิเศษของรัฐบาลในการช่วยลดภาระ และแบ่งเบาค่าใช้จ่ายให้แก่ประชาชนในช่วงปีใหม่ โดยจะเสียค่าธรรมเนียมจดทะเบียนการโอนกรรมสิทธิ์เหลือเพียง 0.01 % จากเดิม 2 % และลดค่าจดทะเบียนจดจํานองอสังหาริมทรัพย์เหลือเพียง 0.01 % จากเดิม 1% สําหรับการซื้อขายที่อยู่อาศัยที่ดินพร้อมอาคารหรือห้องชุด ราคาไม่เกิน 3 ล้านบาทต่อหน่วย และการจดทะเบียนการโอนและการจดจํานองอสังหาริมทรัพย์จะต้องดําเนินการในคราวเดียวกัน ซึ่งเริ่มบังคับใช้ตั้งแต่วันที่ 2 พฤศจิกายน 2562 ไปจนถึง 24 ธันวาคม 2563